Ifølge færgeselskabets bestyrelse manglede direktøren kompetencer inden for fragt-branchen.

Det skriver TV/Midt-Vest. Det er blot en god uge siden, at færgeruten mellem Hanstholm og Kristiansstad kom op at køre igen. Men allerede nu har Thy Ferries skiftet direktør Kenneth Parmo Nielsen ud med en ny mand bag roret, Aage Bruun. Beslutningen blev taget søndag, og den nye direktør tiltrådte mandag. - Kenneth Parmo Nielsen blev ansat for at skulle opbygge kontoret og få det til at køre med Clare Express. Det har han løst fornuftigt nok, men nu er vores udfordringer fremadrettet af en helt anden karakter, udtaler bestyrelsesformand Rasmus Haugaard ovenpå fyringen. Nu skal kompetencerne inden for selve fragtdelen nemlig opbygges, mener Rasmus Haugaard, og der er den nye direktør Aage Bruun et langt større aktiv. - Aage Bruun kommer fra en stilling hos Smyril Line, hvor han har siddet med lignende problemstillinger, derfor har han bedre relation til det, vi laver, end Kenneth Parmo Nielsen havde, forklarer bestyrelsesformanden.